**REKOMENDACINIAI REIKALAVIMAI**

**MOKSLINIO TYRIMO PROJEKTUI**

1. Stojančiojo į doktorantūrą mokslinio tyrimo projektas (toliau – Projektas) yra savarankiškas mokslinis darbas, kurio tikslas yra atskleisti autoriaus mokslinius gebėjimus, kūrybiškumą, metodologinį ir teorinį pasirengimą bei praktinę patirtį, motyvaciją, taip pat konkretų mokslinį įdirbį pasirinktoje tematikoje.
2. Moksliniame projekte turi būti apibūdinta ketinama gvildenti mokslinė problema, įvertinamas jos aktualumas bei dabartinė ištyrimo situacija, apibrėžtas darbo tikslas ir uždaviniai, nurodomos galimos jų sprendimo kryptys ir būdai.
3. Projektas turi būti parašytas akademine kalba bei atitikti bendruosius mokslinių darbų reikalavimus (sąžiningai parašytas, pateikiamos originalios bei naujos idėjos, logiškai ir nuosekliai dėstomos mintys, nuoseklios šaltinių nuorodos bei bibliografija, mokslinis stilius).
4. Projektą turi sudaryti šios dalys:

* ĮVADAS. Jame atskleidžiamas temos aktualumas, naujumas, kodėl šią temą yra būtina tirti, suformuluojama problema, planuojamos disertacijos objektas, tikslas ir uždaviniai, gali būti suformuluotos ir hipotezės ar ginamieji teiginiai.
* LITERATŪROS APŽVALGA. Šioje dalyje apžvelgiamas temos ištirtumas Lietuvoje ir pasaulyje, atskleidžiama, kaip disertacija galėtų papildyti jau atliktus tyrimus.
* METODOLOGIJA. Šioje dalyje aptariami galimi tyrimo metodai ir eiga, paaiškinama, kaip bus analizuojami gauti duomenys, koks bus jų patikimumas.
* BIBLIOGRAFIJA. Šioje dalyje pateikiami šaltiniai ir literatūra, kurie buvo naudoti rengiant projektą.

1. Projekto apimtis 8000−10000 spaudos ženklų (įskaitant tarpus ir bibliografiją).
2. Tekstas maketuojamas 1,5 intervalo eilutėmis, 12 dydžio, Times New Roman stiliaus raidėmis. Puslapio paraštės: 3 cm – kairėje, 1,5 – cm dešinėje; viršuje ir apačioje – 2 cm.

**MOKSLINIO TYRIMO PROJEKTO**

**VERTINIMO KRITERIJAI**

1. Tyrimo objekto, mokslinės problemos, tikslų ir uždavinių formulavimas ir pagrindimas.
2. Pasirinktos temos aktualumo kalbotyros/ literatūrologijos mokslinių tyrimų ir plėtros kontekste pagrindimas.
3. Gebėjimas teoriškai pagrįsti planuojamą tyrimą, susipažinimas su jau atliktais pasirinktos mokslinės temos tyrimais Lietuvoje ir pasaulyje, kritiškas jų lyginimas.
4. Tiriamosios medžiagos atitikimas tyrimo objektui, autentiškumas ir pakankamumas.
5. Tyrimo metodologijos tinkamumas disertacijos tikslams bei uždaviniams pasiekti.
6. Projekto kalba, stilius ir korektūra.

**Projekto įvertinimas sudaro 50% bendrojo įvertinimo**.

**REKOMENDACINIAI REIKALAVIMAI**

**MOKSLINIO TYRIMO PROJEKTO PRISTATYMUI (POKALBIUI)**

1. Tiksliai ir aiškiai suformuluotas tyrimo objektas, mokslinė problema, tikslai ir uždaviniai, metodologija ir aktualumas kalbotyros/ literatūrologijos moksliniams tyrimams ir plėtrai.
2. Planuojamo tyrimo teorinis pagrindimas, santykio su jau atliktais pasirinktos mokslinės temos tyrimais Lietuvoje ir pasaulyje kritiškas aptarimas.
3. Projektas pristatomas akademine kalba, logiškai ir nuosekliai dėstomos mintys.
4. Pasirengimas argumentuotai atsakyti į priėmimo komisijos narių klausimus.

**MOKSLINIO TYRIMO PROJEKTO PRISTATYMO (POKALBIO)**

**VERTINIMO KRITERIJAI**

1. Tyrimo objekto, mokslinės problemos, tikslų ir uždavinių, medžiagos bei metodologijos pagrindimas.
2. Temos aktualumo kalbotyros/ literatūrologijos moksliniams tyrimams ir plėtrai pagrindimas.
3. Temos tyrinėjimų būklės Lietuvoje ir pasaulyje apibūdinimas.
4. Gebėjimas argumentuotai atsakyti į klausimus.
5. Pristatymo kalba ir stilius.

**Pokalbio įvertinimas sudaro 50% bendrojo įvertinimo**.